
Uznesenie Okresný súd Galanta v spore žalobkyne: A. B., nar. XX.X.XXXX, bytom C. XXXX/XX, D., zast.: Kanisová & Kanis Advokátska kancelária s.r.o., so sídlom Ďumbierska 3F, Bratislava, proti žalovanému: E. B., nar. XX.X.XXXX, bytom C. XXXX/XX, D., o úplné vylúčenie z užívania nehnuteľnosti, takto rozhodol: Konanie sa zastavuje. odôvodnenie: 1. Žalobkyňa sa na základe skutočností uvedených v žalobe zo dňa 26.3.2026 domáhala úplného vylúčenia žalovaného z užívania bytu č. 10 nachádzajúceho sa na 3. poschodí bytového domu so súp. č. XXXX, vchod č. 38, postaveného na pozemku parcely registra „C“ parc. č. 811/3, zapísaného na Liste vlastníctva č. XXXX pre kat. úz. D., obec Sereď, okres Galanta a náhrady trov konania. 2. Podľa ust. § 1 ods. 1 Zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, súdne poplatky sa vyberajú za jednotlivé úkony alebo konanie súdov, ak sa vykonávajú na návrh a za úkony orgánov štátnej správy súdov a prokuratúry uvedené v sadzobníku súdnych poplatkov a poplatku za výpis z registra trestov (ďalej len "sadzobník"), ktorý tvorí prílohu tohto zákona. 3. Poplatníkom je podľa ust. § 2 ods. 1 písm. a) cit. zákona, podľa sadzobníka ustanovený poplatok z návrhu.
navrhovateľ poplatkového úkonu, ak je
4. Podľa Položky 1 písm. b) Sadzobníka súdnych poplatkov cit. zákona, zo žaloby alebo z návrhu na začatie konania, ak nie je ustanovená osobitná sadzba, ak nemožno predmet konania oceniť peniazmi sa platí súdny poplatok vo výške 140,- eur. 5. Podľa ust. § 6 ods. 3 cit. zákona, ak sa úkony a konania vykonávajú na základe podania podaného elektronickými prostriedkami do elektronickej schránky4ba) orgánu podľa § 3, elektronickými prostriedkami prostredníctvom jednotného kontaktného miesta3a) alebo poštového podniku vykonávajúceho činnosť osvedčujúcej osoby5ac) (ďalej len "osvedčujúca osoba") a ak tento zákon pri jednotlivých položkách sadzobníka neustanovuje inak, sadzba poplatku je 50% zo sadzby poplatku ustanovenej v sadzobníku, znížená najviac o 50 eur. Ak sú súčasťou podania prílohy, ktoré sa podľa osobitného predpisu k podaniu prikladajú, uplatní sa prvá veta len vtedy, ak sú tieto prílohy v elektronickej podobe. 6. Podľa ust. § 5 ods. 1 písm. a) cit. zákona, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť.
7. Podľa ust. § 10 ods. 1 cit. zákona, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 8. Súd postupujúc podľa týchto ustanovení citovaného zákona, výzvou zo dňa 27.4.2026 vyzval žalobkyňu, aby v lehote 10 dní od doručenia výzvy zaplatila súdny poplatok za podanú žalobu vo výške 90,- eur a zároveň ju poučil o následkoch nezaplatenia poplatku. Výzva bola právnemu zástupcovi žalobkyne doručená dňa 13.5.2026, avšak žalobkyňa súdny poplatok do dnešného dňa nezaplatila. Z uvedených dôvodov súd konanie zastavil. Poučenie: Proti uzneseniu súdu prvej inštancie možno podať sťažnosť v lehote 15 dní od doručenia jeho písomného vyhotovenia na tunajší súd. V sťažnosti sa popri všeobecných náležitostiach podania (§ 127 CSP) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku.

